## Pravilnik o tehničkim i mjeriteljskim zahtjevima za ovlašćivanje servisa za pripremu staklenih termometara punjenih tekućinom za ovjeravanje

### NN 154/2004 (5.11.2004.), Pravilnik o tehničkim i mjeriteljskim zahtjevima za ovlašćivanje servisa za pripremu staklenih termometara punjenih tekućinom za ovjeravanje

# DRŽAVNI ZAVOD ZA NORMIZACIJU I MJERITELJSTVO

2700

Na temelju članka 8. stavak 5.
Zakona o mjeriteljstvu (»Narodne novine«, broj 163/03), ravnatelj Državnog
zavoda za normizaciju i mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU STAKLENIH TERMOMETARA PUNJENIH TEKUĆINOM ZA OVJERAVANJE

I. OPĆE ODREDBE

Članak 1.

Ovim se pravilnikom propisuju
tehnički i mjeriteljski zah­tjevi za ovlašćivanje servisa za pripremu staklenih
termometara punjenih tekućinom za mjerenje temperature od –30 °C do 600 °C (u
daljnjem tekstu: termometri) za ovjeravanje.

Članak 2.

Ovlašteni servis (u daljnjem
tekstu: servis) pregledava i ispituje termometre radi pripreme za ovjeravanje,
a Državni zavod za normizaciju i mjeriteljstvo (u daljnjem tekstu: Zavod)
ovjerava termometre.

Članak 3.

Priprema termometra za
ovjeravanje, u smislu ovoga pravilnika, podrazumijeva pregled termometara,
pripremu etalona i mjerne opreme za ispitivanje termometara, ispitivanje
termometara, tj. provjeru mjeriteljskih značajki termometara te pisanje
izvješća o ispitivanju termometara.

II. TEHNIČKI I MJERITELJSKI ZAHTJEVI KOJE MORA
ISPUNJAVATI SERVIS

Članak 4.

Servis mora ispunjavati zahtjeve
propisane zakonom i zahtjeve koji se odnose na:

1. opremu za ispitivanje
termometara

2. prostoriju za ispitivanje
termometara

3. radnike

4. propisanu dokumentaciju.

Članak 5.

Potrebna oprema za ispitivanje
termometara je:

1. radni etalon temperature

2. uređaji za reproduciranje
zadanih temperatura

3. zaporni sat (sekundomjer) s
točnošću 0,1 s/h

4. kontrolni termometar za
mjerenje temperature zraka radnog okoliša, mjernog područja od 0 °C do +35 °C,
kojemu najmanji podjeljak pokazuje najviše 1 °C.

Članak
6.

Radni
etalon temperature mora biti termometar kojemu je mjerna nesigurnost manja ili
jednaka Ľ vrijednosti najveće do­puš­tene apsolutne pogreške ispitivanog
termometra.

Članak
7.

Uređaji
za reproduciranje zadanih temperatura, ovisno o mjernom području ispitivanog
termometra, mogu biti:

1.
uređaj za reproduciranje temperature topljenja leda koji ostvaruje temperaturu
0 °C uz najveću dopuštenu pogrešku od ± 0,01 °C

2.
termostatirane kupke (vodene, uljne, pješčane i dr.), koje ostvaruju zadanu
temperaturu u pojedinim mjernim područjima. Temperaturne kupke moraju imati:

a)
dovoljno velik obujam i dovoljnu dubinu uranjanja za etalonske termometre i
termometre koji se ispituju

b)
mogućnost održavanja stalne temperature u granicama ± 0,01 °C

c)
odstupanja temperature manja ili jednaka ± 0,05 °C u čitavome radnom prostoru i
u svim uvjetima rada (kada su u kupelj uronjeni teromometri).

Članak 8.

Oprema
iz članka 5. ovoga pravilnika mora biti umjerena.

Članak
9.

Servis
treba biti opremljen elektroničkim računalom (PC) s mogućnošću spajanja s bazom
podataka Zavoda.

Članak
10.

Servis
mora imati prostoriju u kojoj se smije obavljati samo ispitivanje i ovjeravanje
termometara i koja mora biti odvojena od ostalih prostorija.

Prostorija
za ispitivanje termometara mora:

1.
biti čista, suha i dovoljno prostrana za neometano ispitivanje termometara

2.
biti dovoljno prostrana za smještaj potrebne opreme

3.
biti zaštićena od izravna sunčeva utjecaja

4.
imati namještaj za smještaj mjerne opreme

5.
imati namještaj za smještaj termometara koji se ispituju

6.
imati dnevnu i odgovarajuću opću i posebnu električnu rasvjetu

7.
imati mogućnost održavanja temperature radnog okoliša u granicama (23 ± 3) °C,
a promjena temperature radnog okoliša za vrijeme ispitivanja termometara ne
smije biti veća od 1 °C

8.
imati tako izvedena ulazna vrata da je omogućena kontrola ulaska u tu
prostoriju.

Članak 11.

Servis
mora imati najmanje dva radnika koji obavljaju poslove pripreme termometara za
ovjeravanje.

Radnici
iz stavka 1. ovoga članka moraju imati najmanje SSS tehničkog smjera i 3 godine
radnog iskustva na poslovima ispitivanja ili proizvodnje termometara, ili
najmanje KV tehničke struke i najmanje 4 godine radnog iskustva na poslovima
ispitivanja ili proizvodnje termometara te moraju poznavati propise o
postupcima i metodama ispitivanja termometara.

Članak 12.

Servis mora imati ovu
dokumentaciju:

1. registracijski akt ili
rješenje o obrtu i obrtnicu

2. radne knjižice zaposlenih
osoba

3. propise iz područja
ispitivanja i ovjeravanja termometara

4. naputak proizvođača o
upotrebi opreme za ispitivanje

5. naputak o održavanju i
praćenju ispravnosti opreme za ispitivanje

6.
obrasce zahtjeva za ovjeravanje termometara, izvješća o ispitivanju termometara
i dr.

7.
preslike rješenja o odobrenju tipa mjerila za termometre koji se ovjeravaju u
servisu

8.
popis opreme za ispitivanje s tehničkim podacima i podacima o umjeravanju i
potvrdama o umjeravanju.

Članak
13.

Servis
tijekom svoga rada mora:

1.
pripremati za ovjeravanje termometre koji imaju valjano rješenje o odobrenju
tipa mjerila, u skladu s odobrenim postupkom ispitivanja termometara

2.
obavijestiti Zavod o svakoj promjeni koja bi mogla utjecati na osposobljenost u
ispunjavanju uvjeta propisanih ovim pravil­nikom te upotrebljavati samo opremu
za ispitivanje termometara s valjanom potvrdom o umjeravanju

3.
najmanje jednom godišnje obavješćivati Zavod o obav­ljenim umjeravanjima svoje
mjerne opreme

4.
najmanje jednom godišnje sudjelovati u usporedbenim mjerenjima na zahtjev
Zavoda.

Članak 14.

Servis mora čuvati izvješća o
ispitivanju na elektroničkom mediju ili u tiskanom obliku najmanje tri (3)
godine nakon isteka valjanosti ovjere.

III. PRIJELAZNE I ZAVRŠNE
ODREDBE

Članak 15.

Servisu koji ispunjava uvjete
propisane ovim pravilnikom izdaje se rješenje koje važi najdulje 3 (tri) godine
od dana njegove pravomoćnosti.

Članak 16.

Ovaj pravilnik stupa na snagu
osmoga dana od dana objave u »Narodnim novinama«.

Klasa: 011-02/04-07/28
Urbroj: 558-03/3-04-1
Zagreb, 26. listopada 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 154/2004-2700